        
1. Titlul modelului de bună practică – Creativitate în teatru şi literatură: profesor Cipleu Nicoleta
CDȘ – Curriculum opțional: Literatură. Teatru. Film
2. Prezentarea succintă a modelului de bună practică
În cele ce urmează, voi prezenta modelul de bune practici aplicat în proza copilăriei.
Am ales ca suport de plecare în studiul acestei teme schița „Vizită” de Ion Luca Caragiale. Am dat o abordare nouă textului, folosind metode activ-participative, dezbătute în cadrul atelierelor de lucru din cadrul cursului „Proiectarea curriculumului bazat pe competențe”, din proiectul „Educatori pentru societatea cunoașterii”: brainstorming, Frisco, jocul de rol și diagrama Venn.
Am ales ca text schița „Vizită” de Ion Luca Caragiale, deoarece consider că abordarea propusă elevilor se încadrează într-un model de bună practică.
Am urmărit receptarea mesajului scris din textul literar, extragerea și dramatizarea ei, manifestarea curiozității pentru lectură, identificarea în viața reală a cazurilor asemănătoare și găsirea unor soluții pentru a îndrepta comportamentul inadecvat al personajului.
3. Situația/contextul care a condus la apariția modelului de bună practică
Am observat că elevii sunt mult mai receptivi atunci când „amestec” metodele clasice cu cele moderne în receptarea unui text literar. Din receptori pasivi ai mesajului „gata preparat” de dascăl, ei se transformă în colaboratori, reușind să se implice activ în derularea actului didactic, trecând astfel la o învățare activ-participativă.
Schița „Vizită” are reale valențe educative, elevii având nevoie să învețe din greșelile personajului principal. Personajele din societatea pe care o prezintă Caragiale pot fi identificate cu ușurință și în viața noastră de zi cu zi.
Am încercat să-i conduc pe elevi prin lumea lui Caragiale, să urmărească secvențe din dramatizarea schiței, să identifice informațiile esențiale dintr-un mesaj audio-vizual și să înțeleagă semnificația globală a acestuia.
Elevii au fost impresionați de diferențele dintre opera literară propriu-zisă și dramatizarea ei, mai ales că „actorii” au fost colegi din anii mai mari, pe care îi cunoșteau deja și cu care aveau relații apropiate.
4. Sarcini/probleme/aspecte specifice rezolvate prin aplicarea modelului de bună practică
Aplicând metode moderne în fixarea și consolidarea unui text literar, am observat că elevii se implică mai ușor în activități, sunt mai atenți și mai flexibili în exprimare. Chiar și elevii timizi pot fi valorizați.
Sarcinile au fost diferențiate ca nivel de dificultate, astfel încât elevii foarte buni nu s-au plictisit, iar cei mai slabi au prins curaj, rezolvând cerințe cu grad mai redus de dificultate.
5. Acțiuni întreprinse
Elevii au citit cursiv și expresiv textul „Vizită”.
După citire, au trecut la înțelegerea lui, folosind mai multe metode interactive:
a) Jocul de rol – am prezentat elevilor filmarea unei dramatizări a schiței „Vizită”, realizată de elevi din clase mai mari.
b) Metoda Știu / Vreau să știu / Am învățat – tabla a fost împărțită în trei părți:

· prima coloană: informațiile cunoscute din text; 
· a doua coloană: doua am trecut ce doresc să știe elevii cu privire la copilul Ionel sau la copii și copilărie, în general. În ultima coloană am completat cu răspunsuri obținute de la elevi, răspunsuri care au clarificat ceea ce era neclar în coloana a doua.
c) Metoda FRISCO am propus elevilor să joace diverse atitudini față de problema comportamentală a personajului principal.
I-am împărțit pe elevi în 5 grupe. Plecând de la textul suport, i-am rugat să ia atitudine față de comportamentul neadecvat al lui Ionel. Rolurile au fost:
OPTIMISTUL – situația se poate rezolva;
REALISTUL – caută argumente pro și contra, oferă soluții;
EXUBERANTUL – este foarte încântat de situație;
PESIMISTUL – pentru el, problema nu are nicio rezolvare;
SCEPTICUL – se îndoiește că situația se poate rezolva.
Elevii au tras la sorți și au trebuit să se comporte în conformitate cu rolul pe care îl au avut de interpretat.
Elevii au făcut o expoziție cu desenele realizate, în final desemnându-se cel mai expresiv.
d) Cu ajutorul BRAINSTORMINGULUI am ajuns la concluzia că există multe personaje în literatura română care se pot încadra în tiparul „copilului năzdrăvan”, unul dintre ele fiind chiar Nică. Orice copil se regăsește puțin în Ionel.
e) Am trecut la realizarea DIAGRAMEI VENN. Fiecare grupă a lucrat separat încercând să evidențieze trăsăturile comune ale lui Ionel și ale copilului universal, precum și cele care îi individualizează.
7 ani de acasă

Stăpânit de bunul-simț

Excluderea folosirii

Lipsa de educație

Năzbâtiile exaggerate

Folosirea țigărilor

6. Rezultate obținute:
• Creativitate în exprimare, interes crescut pentru lectură.
• Folosirea eficientă a timpului: multe sarcini de lucru rezolvate în timp scurt.
7. Reflecții (aspecte pozitive, dificultăți întâmpinate)
Metoda „Știu / Vreau să știu / Am învățat” contribuie la conștientizarea elevilor asupra propriei activități de învățare. Totuși, necesită mai mult timp pentru parcurgerea și validarea fiecărui pas.
8. Resurse (materiale, umane) necesare pentru realizarea modelului de bună practică
· volumul „Cartea cu jucării” de Tudor Arghezi (fragmente); 
· portofoliul personal al elevului; 
· fișe de lectură; 
· fișă-tabel „Știu / Vreau să știu / Am învățat”; 
· laptop; 
· videoproiector.





